בוב גלדוף

בוב גלדוף (שמו המלא באנגלית: Robert Frederick Zenon "Bob" Geldof; נולד ב-5 באוקטובר 1951) הוא זמר אירי, שנודע תחילה כסולנה של להקת בומטאון ראטס ולאחר מכן, בפעילותו הפוליטית למיגור הרעב באפריקה כמפיק ומארגן מופעי צדקה. גלדוף בעיקר מוכר בכך שכיכב בתפקיד ראשי בסרט, "החומה" של פינק פלויד, בתפקיד "פינק" (אחד מתוך שלושה שחקנים שגלמו את פינק בגילים שונים). לאחר מותה של גרושתו, פולס ייטס, ב-1997, אימץ את ביתה, טייגר לילי. גלדוף נולד לרוברט ואוולין גלדוף באירלנד. אמו הייתה נוצרית-קתולית. סבו (זינון) היגר מבלגיה וסבתו מצד אמו הייתה יהודייה. הוא גדל בעיר דן לירי ואמו נפטרה בילדותו, בגיל 41. לאחר שעבד כשוחט, סולל כבישים, ובבית חרושת לשימורי אפונה, הוא עבר לוונקובר, קנדה, שם עבד ככתב בענייני מוזיקה בעיתון " The Georgia Straight". ב-1975 חזר גלדוף לאירלנד והקים את להקת "עכברושי בומטאון" (Boomtown Rats). ב-1977 סיגלה הלהקה לעצמה את סגנון הפאנק והייתה בין להקות הפאנק הראשונות שזכו להצלחה בבריטניה. הלהקה זכתה לפרסום עולמי ב-1979, בשיר "I Don't Like Mondays", שעסק בברנדה אן ספנסר והטבח שניסתה לבצע בבית ספר בתחילת 1979. לגלדוף יצאו מוניטין של סולן כריזמטי, דבר שבא לידי ביטוי מיוחד בהופעות הלהקה. גלדוף ולהקתו הופיעו בישראל, ביוני 1982, בימיו הראשונים של מבצע של"ג. בסוף 1984, לאחר שצפה בסרט של ה-BBC על העוני באפריקה, ואולי גם בעקבות הדעיכה בפופולריות של להקתו, גלדוף כתב את השיר "Do They Know It's Christmas?", ואסף קבוצה של כוכבי פופ מהתקופה, תחת השם Band Aid, כדי לבצע אותו. השיר זכה להיות הסינגל הנמכר ביותר בבריטניה עד היום. בו בזמן נרתם גלדוף לארגן שתי הופעות ענק, שנקראו Live Aid, כדי לגייס כסף למען עניי אפריקה. גלדוף היה מועמד לפרס נובל וקיבל תואר אביר ממלכת אנגליה. ב-1986 התפרקו "עכברושי בומטאון" באופן סופי וגלדוף פנה לקריירת סולו. בד בבד עם קריירת הסולו שלו המשיך גלדוף בפעילותו הפוליטית. ב-1999 השתתף במופע Net Aid, וב-2005 ארגן את המופע Live 8. ב-1986 הוציא גלדוף את האוטוביוגרפיה "?Bob Geldof- Is that it". ב-2011 קיבל תואר דוקטור לשם כבוד מאוניברסיטת בן-גוריון בנגב על עשרות שנות עבודה הומניטרית. גלדוף הכיר את אשתו פולה ייטס, כתבת רוק, כאשר היא הפכה למעריצה אובססיבית של להקתו " Boomtown Rats" בימיה הראשונים של הלהקה. הם הפכו לזוג ב-1976 כאשר ייטס נסעה לפריז (שם הוא הופיע עם הלהקה) כדי להפתיע אותו. לפני שנישאו, נולדה לזוג בת בשם פיפי ב-31 במרץ 1983. לאחר 10 שנות חברות נישא הזוג ביוני 1986 בלאס וגאס. לאחר מכן נולדו לזוג שתי בנות נוספות: פיצ'ס (1989–2014) ופיקסי (נולדה ב-1990). ב-1994, עזבה ייטס את גלדוף, ובמאי 1996 התגרשו. כיום, גר גלדוף בקנט, אנגליה יחד עם חברתו השחקנית הצרפתייה ז'אן מארין. ב-1982 גילם גלדוף את הדמות המרכזית בסרט שהתבסס על The Wall של פינק פלויד. ב-1997 הוא הופיע בסרט של להקת הספייס גירלז, " Spice World", שם הוא שיחק את עצמו. ב-2001 הוא הופיע בסרט הדוקומנטרי של מיק ג'אגר, וגם שם שיחק בתפקיד עצמו. ב-2007 כיכב גלדוף בסרט הקצר "I am Bob". 1986 – Deep in the Heart of Nothing 1990 – Vegeterians of Love 1993 – The Happy Club 2002 – Sex, Age & Death אתר האינטרנט הרשמי של בוב גלדוף בוב גלדוף, ברשת החברתית Goodreads בוב גלדוף, במסד הנתונים הקולנועיים IMDb (באנגלית) בוב גלדוף, באתר AllMovie (באנגלית) בוב גלדוף, באתר Rotten Tomatoes (באנגלית) בוב גלדוף, במסד הנתונים הקולנועיים KinoPoisk (ברוסית) בוב גלדוף, באתר AllMusic (באנגלית) בוב גלדוף, באתר MusicBrainz (באנגלית) בוב גלדוף, באתר Yandex.Music (ברוסית) בוב גלדוף, באתר Discogs (באנגלית) בוב גלדוף, באתר Songkick (באנגלית) בוב גלדוף, באתר SecondHandSongs בוב גלדוף, באתר בילבורד (באנגלית) גילי גוראל, בוב גלדוף בישראל: "אל תפנו את גבכם לעולם", באתר ynet, 29 במאי 2011 שני גורקביץ'‏, בוב גלדוף בישראל: "אסור שתהיה לכם מנטליות של גטו", באתר וואלה, 29 במאי 2011 ויטה דול, ברלין, בוב הבנאי: בוב גלדוף חוגג 30 שנה לחומה, באתר nrg‏, 18 באוגוסט 2012 ארז מיכאלי‏, ספיריטס: שובר החומות, באתר וואלה, 4 בדצמבר 2013 סר בוב גלדוף מאירלנד - דוקטור לשם כבוד בישראל, רשת ב', 31 במאי 2011 סהר שלו, פיצ'ס גלדוף: חייה ומותה של נערת זוהר, באתר הארץ, 8 באפריל 2014